|  |
| --- |
| **GRB RH**  **REPUBLIKA HRVATSKA**  **ZADARSKA ŽUPANIJA**  **privlaka grbOPĆINA PRIVLAKA**  Ivana Pavla II 46  23 233 PRIVLAKA |

KLASA: 008-01/23-01/25

URBROJ: 2198-28-03-23-2

Privlaka, 6. studenog 2023. godine

**PREDMET: Poziv za sudjelovanje u otvorenom javnom savjetovanju u donošenju Odluke o privremenoj zabrani izvođenja građevinskih radova na području Općine Privlaka**

Poštovani,

pozivamo Vas da sudjelujete u otvorenom savjetovanju u donošenju Odluke o privremenoj zabrani izvođenja građevinskih radova na području Općine Privlaka, u skladu sa člankom 11. Zakona o pravu na pristup informacijama (Narodne novine broj 25/13, 85/15).

Tema savjetovanja je: Prijedlog Odluke o privremenoj zabrani izvođenja građevinskih radova na području Općine Privlaka.

Ovim prijedlogom se predlaže isto razdoblje kalendarske godine na koje se primjenjuje zabrana izvođenja radova - od 15. lipnja do 15. rujna u vremenu od 00:00 do 24:00 sata, ali se dodaje novi stavak koji propisuje i zabranu izvođenja radova iz članka 2. ove Odluke u dane blagdana i neradne dane te 24. prosinca.

Što se tiče dana blagdana, napominje se da su isti uređeni posebnim Zakonom o blagdanima, spomendanima i neradnim danima u Republici Hrvatskoj („Narodne novine“ broj 110/19) kojim je propisano da su u Republici Hrvatskoj blagdani i neradni dani sljedeći:

* + 1. siječnja - Nova godina
  + 6. siječnja - Bogojavljenje ili Sveta tri kralja
  + Uskrs i Uskrsni ponedjeljak
  + Tijelovo
  + 1. svibnja - Praznik rada
  + 30. svibnja - Dan državnosti
  + 22. lipnja - Dan antifašističke borbe
  + 5. kolovoza - Dan pobjede i domovinske zahvalnosti i Dan hrvatskih branitelja
  + 15. kolovoza - Velika Gospa
  + 1. studenoga - Svi sveti
  + 18. studenoga - Dan sjećanja na žrtve Domovinskog rata i Dan sjećanja na žrtvu Vukovara i Škabrnje
  + 25. prosinca - Božić
  + 26. prosinca, prvi dan po Božiću, Sveti Stjepan.

Savjetovanje je otvoreno do **7. prosinca 2023. godine.**

Napomena: Nakon završetka savjetovanja objavit će se Izvješće o provedenom savjetovanju s javnošću, koje sadrži zaprimljene prijedloge i primjedbe te očitovanja s razlozima za neprihvaćanje pojedinih prijedloga i primjedbi.

OPĆINA PRIVLAKA

JEDINSTVENI UPRAVNI ODJEL

Pročelnica

Ivana Skoblar Šango, mag.iur